**Отчет**

**За дейността на НЧ „Съзнание – 1900 г.”с.Казанка**

**Област Ст. Загора за 2022г.**

**Уважаеми читателски членове, скъпи съселяни,**

**Днес 31.01.2023г., провеждаме годишно отчетно - изборно събрание на читалището. В този януарски ден сме се събрали всички членове на читалището да отчетем това което сме направели през цялата 2022 г. Как сме работили, успели ли сме да се справим със задачите, къде сгрешихме и какви грешки допуснахме.**

**Народните читалища са едни от най-високите достижения на българския национален дух, на българската просвета и култура. Те са част от нашата душевност, от нашата народност. Били са и продължават да бъдат средища на многообразна културно-просветна, възпитателна, образователна и развлекателна дейност. Читалищата са единствените които съхраняват традиционното и културно наследство.**

**Основните дейности на читалището ни са свързани с:**

**-Развитие и обогатяване на културния живот на селото.**

**-Съхраняване на обичаите и традициите.**

**-Възпитание и утвърждаване на националното самосъзнание.**

**За да се постигне всичко това се извършва разнообразна дейност , съобразно с подробностите и възможностите на населението.**

**-Поддържане на библиотеката.**

**-Развива любителско художествено творчество.**

**-Организират се празненства, ритуали и чествания.**

**Главната задача на читалището е да поддържа библиотеката и да привлича колкото се може повече читатели.**

**Към днешна дата Библиотечния Фонд е 3325 бр. книги.**

**Брой читатели е 45 бр.включително и деца до 14 години.**

**-2-**

**Закупените книги през годината са 16 бр.**

**Абонирахме читалището за списание „Здравен журнал”, Журнал за жената, Кулинарен журнал и вестник Златна възраст и вестник „Минаха години“. Всеки който иска да ги прочете може да ги вземе от библиотеката.**

**Отпразнуваха и следните планувани мероприятия:**

**-На 21.01.2022 г. – Бабин ден. Ден на родилната помощ ,**

**Най-младата баба беше кметския ни наместник г-жа Елка Михайлова**

**-На 14.02.2022 г. – Трифон – Зарезан. По стар български обичай заради все още съществуващата пандемия , всички семейства самостоятелно поляха и зарязаха лозите по домовете си.**

**Не пропускаме да отбележим следните бележите дати:**

**На 19 февруари – 149 години от обесването на Васил Левски, 3 март – 144 години от освобождаването на България. На тези дати провеждаме тържествени събрания със специален сценарий, рецитал и революционни песни. Доклад изнесен от Председателя на читалището г- жа Елка Михайлова . После поднасяме цветя на паметника за загиналите във войната патриоти от село Казанка, цветя поднасяме и пред къщата на Стоян войвода.**

**На 1-ви март, за Баба Марта, жените от читалищното, черковното настоятелство и други жени от селото саморъчно изработиха мартенички и закичиха вратите на къщите в цялото село.**

**Осми март – Международен ден на жената не е пропуснат никога. Председателя на читалището изнася кратко слово. Поздрав към всички присъстващи жени поднесоха самодейците от битовата група.Имаше подаръци на всички жени.**

**На Лазаровден, Цветница и Великден – ходим на църква и там всеки носи цветя, курабии, яйца и сладки. Палим свещи и си пожелаваме много здраве и късмет. Тази година имахме приятна изненада с програма поднесена ни от СДГ“Горски кът „ Ст. Мин. Бани, на които кметството и читалището ни станахме спонсори за в бъдеще.**

**-3-**

**-На 24.05.2022г. – Ден на българската просвета и култура. По традиция се награждават учители от селото и председателя на читалището. Тази година в памет на нашия скъп и незаменим бивш председател на читалището ,писателя и поета Стойчо Маджарски, събрахме 110 лева от дарители от селото и ги дадохме на г-н Брацов ,за издаване на стихосбирката „ Аз съм всичко, което след мен ще остане Избрано“ в която се съдържат рецензии от редколегията и негови приятели ,писатели и поети.**

**На 2 юни - ден на Ботев и всички загинали за свободата на България.**

**На тържеството присъстваха група от туристическото дружество „Сърнена гора” и ученици от училище „Христо Ботев”. Бяха около 52 деца, които носеха транспарант закупен с лични средства от км. наместник , с образа на Христо Ботев, за да не гледат поколенията рушащата се къща на Соян войвода. На него бе написано стихотворението „Плач за Стоян войвода” от писателя и поета г-н Стойчо Маджарски – бивш председател на читалището. Тържеството се проведе със специален сценарий, рецитал на стихотворението от г-жа Цанка Маринова и рецитал от жените от битовата група към читалището и прекрасно изнесена програма от участващите деца- четници.**

**На 16.06.2022г. се проведе традиционния сбор на селото „Свети дух”. Тържеството беше организирано от кметския наместник г-жа Елка Михайлова. Бяха дошли много гости от община Стара Загора , кметове, от съседните села и някои читалищни деятели от съседните села. Програмата беше открита с прекрасен рецитал от битовата група при читалището с участие и на км. наместник – За доброто настроение поканени бяха певеца Веско Василев и певицата Дени Янкова и детски танцов състав „Настроение“ с ръководител Красимир Димитров и водеща Дани Янкова.**

**Всяка година отдаваме голямо внимание на билките – 24 юни Еньовден, който се провежда на Ст. мин. бани. Битовата група към читалището ни ,изнесе рецитал в чест на билките свързани с Еньов ден, подготвен от председателя на читалището ни. Спечелихме награда за рецитала и най богато и разнообразно подредена кулинарна маса . След свършването на тържеството се извиха кръшни хора.**

**-4-**

**На 1 ноември 2022 г. за деня на будителите, проведохме скромно тържество и наградихме с грамота и цвете г- жа Ганка Лозева за приноса и към читалищната и просветна дейност и в чест на рождения и ден.**

**Същата грамота ,читалищното и църковно настоятелството връчихме за добра дейност на г-жа Желка Велева**

**През декември месец хора от селото , читалището и кметството ръчно изработихме сурвакници, които км. наместник дари на тържеството на Седмична Детската Градина на Ст. мин. Бани №16 „Горски кът“ в чест на Коледа .**

**Към читалището на село Казанка паралелно с другите дейности се развиват и допълнителни такива:**

1. **Клуб по йога ,който се посещава два пъти седмично.**
2. **С помощта на Свилен Ганчев републикански шампион на тенис на маса от селото ни бе организирано помещение за този вид спорт и вече е факт.**

**С решението на читалищното настоятелство бе закупена техника за музикално озвучаване на селото. По коледа селото ни бе огласено от коледни мелодии за доброто , празнично и пред коледно настроение .**

**През това време сме се старали да работим заедно с кметството,пенсионерския клуб, църковното настоятелство и със смесения магазин на селото. Имали сме разбирателство, отзивчивост и уважение при организиране и провеждане на всички мероприятия. Надяваме се и за напред да продължим със същия ентусиазъм, че да стане живота ни на селото по организиран, по весел и по приятен. Призовавам всички един към друг да сме по добронамерени и по човечни за да изживеем достойно старините си.**

**Благодаря Ви за вниманието!**

**Бъдете живи , здрави и благословени!**

**Председател на НЧ:………………………...**

**/Елка Михайлова/**